Diari Oficial de la Generalitat Valenciana


Sumari del DOGV 9946, del 27-09-2024 (2024/9682)

RESOLUCIÓ de 6 de setembre de 2024, per la qual es reclassifica el lloc de vicesecretaria de l’Ajuntament de l’Eliana com a vicesecretaria de classe segona.
------------------------------------------------------------------------------------------------------------------------------------------------------------

### Dades del document

Número de DOGV
:   9946

Data del DOGV
:   27-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/9682

CVE
:   RCBI-H-2278-1313

Data del document
:   06-09-2024

Organisme emissor
:   Presidència de la Generalitat

Tipus de document
:   Resolució

El Ple de l’Ajuntament de l’Eliana, en la sessió ordinària celebrada el dia 21 de març de 2024, va acordar «Aprovar la modificació de la plantilla i l’RPT de l’Ajuntament quant a la classificació del lloc de vicesecretari o vicesecretària, reservat a personal funcionari d’administració local amb habilitació de caràcter nacional, que passa de l’actual subescala de secretaria-intervenció, classe tercera, grup A1, a la subescala de secretaria categoria d’entrada grup A1, sense cap variació retributiva.»

L’Ajuntament aporta tota la documentació exigida per l’article 3 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i justifica la realització del tràmit d'audiència exigit per la norma. S’aporta l’anunci de l’Ajuntament sobre l’aprovació definitiva de l’acord de modificació de plantilla i RPT en el *Butlletí Oficial de la Província de València*  número 116, de 17 de juny de 2024.

Vistos els antecedents indicats, i en virtut del que es disposa en els articles 164 i 170 de la Llei 8/2010, de 23 de juny, de la Generalitat, de règim local de la Comunitat Valenciana; en l’article 15 del Reial decret 128/2018, de 16 de març, pel qual es regula el règim jurídic del personal funcionari d’administració local amb habilitació de caràcter nacional; així com en l’article 3 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV núm. 9723 de 13.11.2023), i el Decret 92/2021 de 9 de juliol de 2021 en redacció que en fa l’article 62 del Decret llei 7/2024, de 9 de juliol, del Consell, de simplificació administrativa de la Generalitat,

RESOLC

Reclassificar el lloc de vicesecretaria de l’Ajuntament de L’Eliana, i classificar-lo com a vicesecretaria de classe segona, el lloc de la qual està reservat a personal funcionari pertanyent a la subescala de secretaria, categoria d’entrada.

Contra esta resolució, que posa fi a la via administrativa, de conformitat amb el que s’establix en l’article 114.c de la Llei 39/2015, d’1 d’octubre, del procediment administratiu comú de les administracions públiques, les persones interessades podran interposar els recursos següents:

a) Directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l’endemà de ser publicada en el *Diari Oficial de la Generalitat Valenciana*, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

b) Potestativament, un recurs de reposició davant del mateix òrgan que ha dictat l’acte, en el termini d’un mes a comptar de l’endemà de ser publicada en el *Diari Oficial de la Generalitat Valenciana*, de conformitat amb el que s’establix en els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.

c) En el cas que la persona interessada siga una administració pública, no es pot interposar un recurs en via administrativa, i això sense perjuí de la possibilitat d’efectuar el requeriment al qual es referix l’article 44 de la Llei 29/1998, de 13 de juliol, en el termini de dos mesos comptats des de l’endemà de la publicació de la present resolució en el *Diari Oficial de la Generalitat Valenciana*.

Tot això, sense perjuí que les persones interessades puguen fer ús de qualsevol altra via que estimen oportuna.

  

València, 6 de setembre de 2024

(p. d. Resolució 08.11.2023; DOGV 13.11.2023 i D 92/2021; 09.07.2021)

Jose Antonio Redorat Fresquet

Director general d'Administració Local